CELEX: 62016TA0615
Language: et
Date: 2018-10-04 00:00:00
Title: Kohtuasi T-615/16: Üldkohtu 4. oktoobri 2018. aasta otsus – PD versus EIP (Avalik teenistus — Euroopa Investeerimispanga personal — Psühholoogiline ahistamine — Täielik ja püsiv töövõimetus — Taotlus tunnistada haigus kutsehaiguseks — Hagi, mis on esitatud enne haiguse kutsehaiguseks tunnistamise menetluse lõppu — Vastuvõetamatus)

26.11.2018   
            
            
               ET
            
            
               Euroopa Liidu Teataja
            
            
               C 427/45
            
         
      Üldkohtu 4. oktoobri 2018. aasta otsus – PD versus EIP
      (Kohtuasi T-615/16) (1)
      
      (Avalik teenistus - Euroopa Investeerimispanga personal - Psühholoogiline ahistamine - Täielik ja püsiv töövõimetus - Taotlus tunnistada haigus kutsehaiguseks - Hagi, mis on esitatud enne haiguse kutsehaiguseks tunnistamise menetluse lõppu - Vastuvõetamatus)
      (2018/C 427/56)
      Kohtumenetluse keel: inglise
      
         Pooled
      
      
         Hageja: PD (Luxembourg, Luksemburg) (esindaja: advokaat B. Maréchal)
      
         Kostja: Euroopa Investeerimispank (EIP) (esindajad: T. Gilliams ja G. Faedo, keda abistas advokaat A. Dal Ferro)
      
         Ese
      
      ELTL artikli 270 ja Euroopa Liidu Kohtu põhikirja artikli 50a alusel esitatud nõue, millega sisuliselt palutakse, et EIP heastaks kahju, mis hagejale on väidetavalt tekitatud tema vahetu ülemuse poolse psühholoogilise ahistamisega ning olukorda parandavate ja tema tervist kaitsvate EIP poolsete meetmete puudumisel.
      
         Resolutsioon
      
      
                  1.
               
               
                  Jätta hagi vastuvõetamatuse tõttu läbi vaatamata
               
            
                  2.
               
               
                  Jätta PD ja Euroopa Investeerimispanga (EIP) kohtukulud nende endi kanda.
               
            
         (1)  ELT C 371, 10.10.2016 (kohtuasi, mis algselt registreeriti Euroopa Liidu Avaliku Teenistuse Kohtus numbriga F-45/16 ja anti üle Euroopa Liidu Üldkohtule 1.9.2016).